Valga kreis

Valga kreis ehk Valga maakond (ka Valka maakond; saksa keeles Kreis Walk, Walksche Kreis; läti keeles Valkas apriņķis; vene keeles Валкский уезд) oli haldusüksus Venemaa keisririigi Riia asehaldurkonnas (1783−1796) ja Liivimaa kubermangus (aastast 1888; aastatel 1796−1888 kuulus Võnnu-Valga kaksikkreisi koosseisu), Läti Vabariigis (1920−1940), Läti NSV-s (1940−1941 ja 1944−1949) ja Läti kindralkomissariaadis (1941−1944).

 Valga kreis Riia asehaldurkonnas 1783−1796 
pisi|Valga kreis 1783. aasta kaardil

Valga kreis moodustati 3. juulil 1783. aastal keisrinna Katariina II otsusega. Selleks eraldati Riia kreisist kolm (Härgmäe, Luke ja Trikāta) ja Võnnu kreisist kaheksa (Aluliina, Apekalnsi, Aumeistri, Ēvele, Gulbene, Koivaliina, Smiltene ja Tirza-Velēna) kihelkonda. Seega kuulusid selle koosseisu enamik Kirde-Lätist ja alad Lõuna-Eestist Valga ümbrusest.  Enne seda kuulus Valga ühes Luke ja Härgmäe kihelkonnaga Riia kreisi, mitte Võnnu kreisi. 

Valga sai asehalduskorraga uue puht läti elanikkonnaga maakonnalinnaks.  Kreis piirnes loodes Pärnu ja Tartu kreisiga, põhjas Võru kreisiga, kirdes vähesel määral Pihkva asehaldurkonnaga, idas Polotski asehaldurkonnaga, lõunas Võnnu kreisiga ja läänes Volmari kreisiga. Maakonnakeskuseks oli ValgaLieflandischer Adress und Post Kalender 1784, Mitau 1784, Der Walcksche Creitz, seite 114-116. 1784 moodustati ka kreisi piires luteriusu koguduste Valga praostkond. Linnafoogt oli Magnus Friedrich von MeckLiivimaa 1784. aasta aadressraamatu (Lieflandischer Adress und Post Kalender 1784), valgalinn.ee

Kreisi koosseisu kuulus 11 kihelkonda:
 Aluliina kihelkond (Kirchspiel Marienburg)
 Apekalnsi kihelkond (Kirchspiel Oppekaln)
 Aumeistri kihelkond (Kirchspiel Serbigal)
 Ēvele kihelkond (Kirchspiel Wolfahrt, Wolfart)
 Gulbene kihelkond (Kirchspiel Schwanenburg)
 Härgmäe kihelkond (Kirchspiel Ermes, Ermis)
 Koivaliina kihelkond (Kirchspiel Adsel)
 Luke kihelkond (Kirchspiel Luhde)
 Smiltene kihelkond (Kirchspiel Smilten)
 Tirza-Velēna kihelkond (Kirchspiel Tirsen-Wellan)
 Trikāta kihelkond (Kirchspiel Trikaten)

 Võnnu-Valga kaksikkreis 1796−1888 
Pärast Katariina II surma tühistas tema poeg keiser Paul I 1796. aastal asehalduskorralduse. 1783. aastal Võnnu kreisi aladest omaette kreisiks eraldatud Valga liideti nüüd taas Võnnuga Võnnu-Valga kaksikkreisiks. Selline korraldus kehtis 1888. aastani, mil Võnnu ja Valga eraldati omaette maakondadeks. Võnnu-Valga piirnes põhjas Tartu-Võru kaksikkreisiga, idas Vitebski kubermanguga (1796−1802 Valgevene kubermanguga) ja läänes Riia-Volmari kaksikmaakonnaga.

 Võnnu-Valga kaksikkreisi sillakohturingkonnad 
Võnnu-Valga kaksikkreisi kihelkonnad olid jaotatud kaheksaks sillakohturingkonnaks:Bornhaupt, Christian. Entwurf einer geographisch-statistisch-historischen Beschreibung Liv-, Ehst- und Kurlands, nebst einer Wandkarte. Riga: W. F. Häcker, 1855, lk 38 .
 sillakohturingkond, kihelkonnad: Võnnu, Āraiši, Rauna, Dzērbene kihelkond
 sillakohturingkond, kihelkonnad: Kalsnava, Ļaudona, Bērzaune, Lazdona kihelkond
 sillakohturingkond, kihelkonnad: Cesvaine, Liezēre, Piebalga-Jaunpiebalga kihelkond
 sillakohturingkond, kihelkonnad: Liepmuiža, Ērgļi, Vestiena, Skujene, Vecpiebalga kihelkond
 sillakohturingkond, kihelkonnad: Aluliina, Apekalnsi kihelkond
 sillakohturingkond, kihelkonnad: Smiltene, Koivaliina, Cirgaļi kihelkond
 sillakohturingkond, kihelkonnad: Gulbene, Tirza kihelkond
 sillakohturingkond, kihelkonnad: Valga, Luke, Ēvele, Härgmäe, Trikāta kihelkond.
 Valgamaa politseivalitsus 
Sillakohtud kaotati 1888. aasta 9. juuni "Läänemere-kubermangude politsei ümberkorraldamine" seaduse alusel, politseilised haldusülesanded anti üle Liivimaa kubermangu kreiside politseivalitsustele. Valga kreisi  Valgamaa politseivalitsuse1.2.5.1.1. Maakondade politseivalitsused, www.eha.ee I jaoskonda kuulusid kihelkonnad: Valga, Luhde, Härgmäe ja Ēvele kihelkond, noorema kreischefi elukoht oli Valga linnas; II. jaoskond: Trikaten, Smilten, Palzmar-Serbigal, Adsel ja Tirsen-Wellan, noorema kreischefi elukoht oli Smiltene mõisas; III. jaoskond: Oppekaln, Marienbnrg, Seltinhof ja Schwaneburg-Aahof, noorema kreischefi elukoht oli Marienburgi mõisas.Liiwimaa kubermangu walitsus teatab, et 27. augustil uue Liiwimaa politsei kohaline sisseseadmine, Eesti Postimees ehk Näddalaleht: ma- ja linnarahvale, nr. 37, 14 september 1888, lk 2

 Valga kreis 1888−1920 

1888. aastal jagati senine kakskikkreis kaheks: Võnnu ja Valga said omaette maakondadeks. Põhjas piirnes kreis vähesel määral Viljandi kreisiga, põhjas Tartu ja Võru kreisiga, läänes Pihkva kubermanguga, lõunas Võnnu kreisiga ja läänes Volmari kreisiga.
pisi|300px|Valga kreis 1904
1909. aastal oli kreisis kihelkondi 16:Richter, Adolf. Baltische Verkehrs- und Adressbücher. Bd I. Livland. Riga, 1909.

1920te algul kui määrati kindlaks ka Eesti-Läti piir, mis oli viimased 700 aastat eksisteerinud vaid rahvus- ja keelepiirina,  moodustati riigipiir 1920te alguses mööda rahvuspiiri, mis suures osas kattus ajaloolise maakonnapiiriga, jättes Liivimaast Pärnumaa, Viljandimaa, Tartumaa ja Võrumaa Eesti poolele, Riiamaa, Volmarimaa, Võnnumaa ja (ajaloolise) Valgamaa aga Läti poolele. Suurimad erinevused ajaloolistest maakonnapiiridest olid Eesti-Läti piiril Valga ja Mõisaküla kohal. Kui ajalooline ning lätlastega asustatud Valgamaa jäi Lätile, siis Eesti-Läti segaasustusega Valga linn jäi suuremalt osalt Eestile, samuti väikesed maa-alad ajaloolisest Valgamaast Valgast põhjas (Paju ja Sooru mõisate ümbrus) ning ka idas. Mõisaküla kohal jäi Eestile ajaloolisesse Volmarimaasse Ruhja kihelkonda (saksa Rujen, läti Ruijena) kuulunud Laatre mõis (saksa Moiseküll, läti Plater).
 Taristu 
1887. aastal rajati koos valminud Pihkva–Riia raudtee laiarööpmelise Tartu–Valga raudteega, Valga raudteejaam. Pihkva–Riia raudtee ühendas Venemaa sisekubermangud Balti kubermangudes asunud sadamatega. 1887. aastal algas rongiliiklus Valga ja Tartu vahel ja järgmisel aastal aga Tartu–Valka–Valmiera ja Riia vahel. 1889. aastal avati Valga–Petseri–Pihkva raudteelõik. Selle tulemusena sai Valga raudteejaamast oluline raudtee sõlmjaam.  Valgas rajati Pihkva-Riia raudtee põhidepoo, vagunikuurid, mehaanikatsehh, sepikoda ja vedurite ringdepoo.

Valgast said alguse lisaks laiarööpmelisele raudteele ka 1896. aastal avatud kitsarööpmeline Valga–Ruhja–Pärnu raudtee ja 1903. aastal avatud Valga–Mõniste–Ape–Aluksne–Gulbene raudtee.  Raudtee roll oli ühendada Lääne-Eesti Pärnu laiarööpmelise Pihkva–Riia raudteega.

 Vaata ka 
 Valga maakond

 Viited 

 Välislingid 






Kategooria:Riia asehaldurkond